text: Ungt Virki er eitt tilboð til allar miðnámsskúlanæmingar í aldrinum 15-25 ár, sum ynskja at læra, hvussu tey kunnu menna nýggjar vørur og tænastur frá hugskoti til veruleika og hvussu tey fáa hesar út á marknaðin.
text: #000001
text: Í ár luttaka heili 12 bólkar við tilsamans 47 næmingum, sum koma frá Tekniska Skúla í Klaksvík og Glasi í Tórshavn. Tey ungu hava síðani august fingið undirvísing í nýskapan og íverksetan og hava m.a. lært at menna nýggjar vørur og tænastur. Harafturat hava tey fingið royndir í, hvat skal til fyri at stovna og reka egna fyritøku.
text: #000002
text: Í 2020 varð endaliga tiltakið hildið á netinum og í ár er støðan ta betur og tiltakið verður tí aftur á Torginum í SMS. Tiltakið byrjar kl. 10 og endar kl. 16, tá vinnarin verður kosin.
text: #000003
text: Ungt Virki skipar á hvørjum ári fyri íverksetaratiltøkum á føroysku miðnámsskúlunum í samstarvi við m.a Mentamálaráðið, Vinnumálaráðið, Betri, Vinnuhúsið, Íverksetarahúsið, Hugskotið, Fróðskaparsetrið, SMS, vinnulívið og miðnámsskúlar. Næmingarnir hava fingið ráðgeving frá Betri, Íverksetarahúsinum og Hugskotinum, og hava harumframt fingið fíggjarligan stuðul frá Betri.
  Tað verða 7 dómarar úr føroyska vinnulívinum, sum koma at meta um hugskotini og geva bólkunum afturmeldingar um teirra hugskot og framløgur.
text: #000004
text: Menna næmingar til framtíðar størv
text: #000005
text: Kanningar vísa, at næmingar, sum fáa undirvísing í nýskapan og íverksetan gleðast um at ganga í skúla og seta sær hægri mál fyri útbúgving og yrkisleið. Harumframt kenna tey, at tey hava nakað at geva samfelagnum, og tey eru bjartskygdari um framtíðina. Tey menna fakligar, persónligar og sosialar førleikar, ið eru neyðugir fyri at megna framtíðar størv bæði sum íverksetar, leiðarar og starvsfólk.
text: #000006
text: Myndatekstur: Magni á Lakjuni handar vinningar til umboð fyri nr. 1, 2 og 3 í 2019
text: #000007